ming030890/wiki-yue-high-quality huggingface dataset:
遊戲王Online

遊戲王online（日文：遊☆戯☆王ONLINE），由Konami專利營運，向全球玩家提供遊戲王（遊戲王集換紙牌遊戲）線上遊玩服務，只係飽受侵權被迫終止服務。其後，Konami推出另一隻網上遊戲，《Yu-Gi-Oh! Duel Arena》，亦因該問題喺2015年3月27號正式停運。

服務特色
首個舉辦遊戲王線上公式比賽。
除維護外，全天候合法營運。
初始卡組不限時免費。「Duel Arena」版可限次數免費租用卡組。
會員收費系統，商品以虛擬卡包為主。「Duel Arena」版可由對戰中免費賺取商城點數。
即時網上對戰系統，自動處理效果同連鎖。
相比真實OCG同TCG，禁卡表另行設計，獨立使用週期。
動畫角色、原創人物「NPC」，獨特風格、動畫同配音員演出。
卡片最新、最主面，並比盜版少好多BUG同閃退。
全球性同身份政策，會員需事先選擇國籍。
正規制度下，有薪職員向用戶提供客戶支援服務。

同「CPU」對戰
遊戲入面，玩家可以盡可能同原有NPC、漫畫、動畫人物嘅非玩家角色（NPC）對戰，武藤遊戲、遊城十代等。多次決鬥令友好程度增加，卡組到一定程度增強，生成友誼物品，都可以得到卡片。

NPC角色
遊戲分不同部份，DUEL EVOLUTION同DUEL ACCELERATOR。下面只例舉系列裡面部分NPC角色。
遊戲王－怪獸之決鬥部分角色。
闇遊戯
真崎杏子
海馬瀬人
城之内克也
獏良了
馬利克
遊戲王－怪獸之決鬥GX部分角色。
遊城十代
天上院明日香
万丈目準
約翰安德生
丸藤亮
艾德・菲尼克斯
遊戲王5D's部分角色。
不動遊星
十六夜
龍亞
龍可
鬼柳京介

Yu-Gi-Oh! Duel Arena
Yu-Gi-Oh! Duel ArenaYu-Gi-Oh! Duel Arena類型集換卡牌平台Windows整Konami發行日期2014年6月26日
《Yu-Gi-Oh! Duel Arena》（非正式譯名：遊戲王決鬥場）係《遊戲王Online》後第二個官方線上遊戲。以網頁版、免安裝為特點，重視遊戲王卡網上對戰平台，2014年6月26號開。

同盜版競爭
遊戲王在線玩只有Konami專營嘅遊戲王Online。
同正版存有版權爭議問題者，較大型嘅有Ygopro(ADS)。Ygopro官網發言人指，「This website is not affiliated with Konami in any way」，即等同佢哋話咗自己並冇喺獨家營運者Konami手上得到合法營運權。
只有英文介面，用戶需完全手動處理遊戲過程嘅Dueling network網頁版，同樣存有版權爭議性。
現時除Konami外，後者好大可能非法提供「『遊戲王』產品」，難以爭辯，只係未有相關法律案件。

Ygopro
Ygopro系統提供自動對戰「遊戲王」卡程式同連線功能。由ygopro.co官網指出：「YGOPRO mod by Percival18」。
ygopro.co官網版本提供免登記並免費服務（美國同歐洲服務器），有計分區比會員。Ygopro部份功能有：自動抽卡、洗牌、處理效果同「連鎖」；同人工智能或玩家對戰...等。

好壞處
比較正版同埋其盜版作品，免費同平價。但同時Bug較多、成日斷線、程式出錯強退。
多種語言、多個版本。唯有少數版本可自動更新，包括英文版。其他版本用家要手動打上更新補丁。
卡片收錄量最貼近正版，甚至動漫原創卡。但牌庫重有部份卡片無收錄。
可以唔使第三方服務端，兩人直接連線到對方IP即可決鬥。但同陌生人進行會有安全性問題。
可以Tag Force 2vs2 搭檔決鬥（四人同樂）、進行騎乘決鬥，部份版本唔具備，包括簡體中文版。
可以利用內建線上（Online）伺服器直接揾人決鬥。盜版官服唔穩定，有時需要模擬區域網絡軟件「Hamachi」取代。
可自行修改顯示介面同卡片效果。IP連線由房主程序作主，出現篡改規矩同效卡風險。
而家有AI對戰功能。但AI會嘥晒啲卡，無視效果重複，如魔法筒同埋聖防一齊連鎖；無視一時休戰而作出攻擊，唔識「計數」，甚至「自殺」。盜版AI比唔上正版作品，但單卡處理、少步驟可改善情況。
玩家水準落差大，導致遊戲環境差。免費、簡易安裝，同時令門檻低，因而受小學雞重用；加上官方計分制唔全面，冇身份驗證。搞到玩家名亂作、身份混亂；玩家強退、罵戰、灌水情況嚴重。
遊戲發行商

遊戲發行商（game publisher）係指發行遊戲嘅公司。
遊戲研究

遊戲研究（英文：ludology / game studies）係文化研究嘅一個子領域，研究遊戲嘅本質、人類玩遊戲背後嘅心理、以及遊戲所創造嘅文化等嘅課題。

遊戲設計研究
一隻可以量度心跳率嘅手錶
睇埋：實驗心理學
因為遊戲設計對玩家體驗嘅關注，遊戲設計嘅學術研究涉及一啲心理學性質嘅研究。一般嚟講，遊戲設計上嘅研究會搵柞玩家返嚟做受試者，俾佢哋玩一隻遊戲，然後有方法量化噉量度吓佢哋有幾鍾意隻遊戲，並且探討鍾意程度受啲乜嘢因素影響。再進階啲嘅研究仲會思考遊戲設計理論以及驗證源自呢啲理論嘅假說。呢類研究其中一個常用嘅變數係心跳率（heart rate，HR）。心跳率呢樣嘢可以輕易噉用類似手錶噉戴得喺手嘅架生量度－呢類架生會由手臂動脈嗰度量度動脈嘅震動，按呢樣數據估計個心每單位時間跳咗幾多吓。
想像以下一份噉嘅研究：
研究者搵咗若干個受試者返嚟，俾佢哋先後玩咗兩隻遊戲。喺佢哋玩遊戲嘅同時，研究者量度咗佢哋嘅心跳率，而佢哋玩完之後，研究者就問佢哋鍾意邊隻遊戲多啲。最起始嘅數據（raw data）係一個個嘅向量，每個向量都係一個時間序列－即係一列 ，每個  表示時間點  嘅心跳率；
然後個研究者轉化訊號，由  嗰度計出一柞指標，包括
平均心跳率，；
心跳率嘅變異數，；
最大心跳率，；
最細心跳率，；
心跳率嘅熵，即係心跳率「有幾難預測」，反映呢個數嘅係「兩個喺過去  個時間點都相似（差異細過某個特定數值）嘅數據，喺下個時間點都相似」嘅機會率。
... 等等。然後佢哋再做統計分析，發覺呢柞指標多數都同「玩家有幾鍾意隻遊戲」有顯著嘅相關，所以呢類指標可能會喺遊戲測試上有用。於是呢班研究者就算係發現咗一啲有用嘅資訊，可以將佢哋嘅研究成果喺學術期刊公佈。
遊戲禮儀

遊戲禮儀（gaming etiquette）指玩多人電子遊戲嗰時應有、一啲約定俗成嘅禮儀；例如偷怪、忍者式掠奪、同講粗口鬥隊友等嘅行為雖然嚴格嚟講唔犯規，但好唔受歡迎（而且搞到隊友唔老嚟自己好多時係有後果嘅），而識遊戲禮儀嘅玩家唔會做啲噉嘅嘢。

社交詞令
以下係一啲喺網上多人遊戲裏面玩家成日講嘅用語：
GL（Good luck）：喺對局開始前，祝對方好運。
GG（Good game）：喺對局結束後，向對手或者隊友表達自己玩得好過癮，一般係由輸嗰一方向贏嗰一方講先，如果有一邊有好大優勢但係未贏遊戲，就已經同對方講GG，咁就會講到好似食硬對面咁，係好無禮貌嘅，呢種喺英文叫做offentive GG。
GGEZ（Good game easy）：話「我贏得好輕鬆」咁解，都係好無禮貌嘅。
GGWP（Good game well-played）：睇下邊WP（Well-played）。
HF（Have fun）：喺對局開始前，叫對手或者隊友享受場對局。
WP（Well-played）：喺對局結束後，讚對手玩得好。
BRB（Be right back）：「好快返」噉解，一個玩家要 AFK 前會同隊友講嘅一句話。
Pwned：源於有人喺一個魔獸世界論壇上串錯咗英文字「owned」（呢個字非正式上可以指「俾人完全打低」），家陣「pwned」嘅意思可以係指「俾對手完全打低」噉解。
遊戲角色

玩家角色（player character，簡稱「PC」；main character，簡稱「MC」）：指由玩家控制嘅角色，喺單人遊戲入面通常會係故仔嘅主角。
非玩家角色（non-player character，簡稱「NPC」）：指唔係由玩家控制嘅角色，包括咗主角嘅助手、敵人、或者背景嘅群眾等等。
二打六（mook / mob）：通常用一樣嘅模組整成、數量多、而且個體戰鬥力弱嘅敵人，不過呢啲敵人一大堆上嗰陣可以好好打。喺 RPG 當中，玩家可以靠係噉打低二打六敵人嚟得到經驗值、虛擬錢、同其他獎勵。
中嘢（miniboss）：關卡入面間中會出現嘅強力敵人，戰鬥力一般會同普通玩家相當或者稍高過，主要係攞嚟俾玩家壓力。玩家贏咗佢之後可能會得到獎勵或者增益（睇上面 status buff）。
大佬（boss），或者大嘢：具有獨特外型、數量少（好多時得一隻）、而且戰鬥力強嘅敵人，好多時會喺關卡最後先出現，等玩家喺通過個關卡之前有個大挑戰。打大佬通常難過打二打六，但打贏會有更大嘅獎勵。最終大佬（final boss）就係指成隻遊戲最尾嗰個大佬。
遊戲美工

遊戲美工（game art）係指喺遊戲製作當中幫隻遊戲度同整圖像同音樂等美術嘢嘅工作。
遊戲王系列角色一覽

遊戲王系列角色係高橋和希嘅作品《遊戲王》同改篇嘅動畫所登場嘅人物一覽。
遊戲管理員

遊戲管理員（英文：game master，GM）喺某啲檯上遊戲當中指遊戲嘅主持人，而喺網上遊戲裏面指負責監察玩家同維護遊戲環境嘅工作人員。
阿傑爾高原

阿傑爾高原係非洲中北部嘅高原，喺撒哈拉沙漠南面邊邊，橫跨阿爾及利亞東南部、利比亞西部同尼日爾北部，面積有12萬平方公里。
阿僧祇

阿僧祇，又譯無數、無央數，意思即係「唔可以計數嘅」、「多到無數字可以計算」，係一個佛教數字詞，喺古代對應數字 10104（依家就係1056）。
阿克什胡斯

阿克什胡斯（挪威文：Akershus）係挪威嘅郡，首府由奧斯陸兼任。
阿克拉

阿克拉（英文：Accra）係加納嘅首都，人口大約240萬。
阿克薩賴省

阿克薩賴省（土耳其文：Aksaray ili）係土耳其嘅其中一個省，首府阿克薩賴。
阿克蘇姆

阿克蘇姆（粵拼：aa3 hak1 sou1 mou5，阿姆哈拉文：ኣኽሱም）係個喺埃塞俄比亞嘅世界遺產，登錄喺聯合國教科文組織嘅世界遺產名錄。佢舊時係阿克蘇姆王國嘅首都。
韃靼文維基百科

韃靼文維基百科係維基百科協作計劃嘅韃靼文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過6萬篇文。
韃靼利亞

1806年區分開獨立嘅韃靼利亞（黃色）同中國韃靼利亞 (紫色)嘅地圖。
韃靼利亞（拉丁文：Tartaria，粵拼：taat3 daat3 lei6 aa3 ）並唔係一個政權術語，佢係啲歐洲人由中世紀到20世紀初對中亞裏海同烏拉爾山，去到東北亞韃靼海峽，兼埋中國印度同伊朗北方邊界成笪地頭嘅通稱。呢個講法係13到19世紀間經常喺地名學方面用到，呢成長段時期啲歐洲地理學家都唔係幾熟呢帶啲情形，故而之就一路用佢當花名。喺歐洲啲信源度，韃靼利亞係成咗最通用嘅中亞代名詞，兼且係冇同當地現實政治或族群之間存在聯繫。 直到去19世紀歐洲度對於呢片區域嘅認知係再轉變，可以話去到極為稀疏同零散嘅程度。
仲特指蒙古帝國沒落後泛突厥人同蒙古人呢啲遊牧民散居嘅區域，嗰陣時語境度個講法係包埋咗中亞啲汗國、天山南北路、突厥各部、蒙古各部、滿洲等地頭。 「韃靼利亞」主要係啲歐洲探險家繪制地圖度用開嘅地理用詞。
啲歐洲文獻有時仲將「China」理解成漢人聚居嘅關內十八省，而將元、明、清境內北部嘅蒙古同滿洲列入「韃靼利亞」，即係兩者並列。譬如1857年法國傳教士古伯察出版嘅《Christianity in China, Tartary, and Tibet》就有話「喺印度，拜火嘅摩尼教徒俾埋啲印度教徒驅逐咗，至尾去到咗韃靼利亞、西藏同中國本土度，喺當地人當中苟延殘存。」
韃靼斯坦

韃靼斯坦共和國（韃靼語：Татарстан Республикасы，俄文：Респу́блика Татарста́н），又叫做塔塔爾斯坦，係一個俄羅斯自治共和國，屬於伏爾加聯邦管區。面積6.8萬平方公里，人口3,779,800（2002年數據），首都係喀山。
鞭子香腸

鞭子香腸（加泰羅尼亞文：Fuet；加泰羅尼亞文讀音：[fuˈɛt]，字面意思係「鞭子」）係一種西班牙加泰隆尼亞自治區嘅典型美食，形狀細長嘅風乾香腸。呢種香腸整嘅時候會將豬肉放喺豬腸衣（豬小腸經過加工而成嘅透明薄膜）裡面風乾醃製，香腸嘅上面覆蓋著一層白色嘅可食用黴菌，類似薩拉米（salami）香腸。最著名嘅係奧索納（Osona）縣整嘅。呢啲香腸亦都叫做 Vic fuet（fuet de Vic，以 Osona 嘅首府 Vic 命名）。其他擁有悠久製作鞭子香腸嘅傳統地方係奧洛市（加泰隆尼亞文：Olot）同埋佢嘅周邊地區。
鞭子香腸
鞭子香腸係一種形狀細長，長度係30到50厘米之間，直徑係2到4厘米之間，通常重量係150到300克之間。佢由約60%嘅瘦肉同40%嘅肥豬肉製成，而且經過風乾醃製。

味道
鞭子香腸用黑胡椒同大蒜調味，有時仲會加大茴香，但係同西班牙辣肉腸唔同嘅係唔含紅甜椒粉。

歷史
喺歐洲，整天然發酵嘅香腸嚟食，已經有好耐嘅歷史，呢個傳統起源於羅馬時期嘅地中海國家。羅馬文獻當中亦有記載，伊比利亞人已經識得整香腸。有好幾份羅馬文獻都讚過伊比利亞人整嘅 Cerdanya 火腿喺世界上最好食嘅火腿之一。香腸喺歐洲文化嗰度嘅重要性，令到歐洲人建立咗運送香腸原材料嘅路線，例如義大利嘅「Via Salaria」鹽路線。
韃靼人

韃靼人係突厥人嘅其中一個族群，發源自蒙古高原，估計全球約莫有6百萬人，唔少人用韃靼文。韃靼人其中一個主要分支係蒙古人。
呢篇韃靼人係關於族群嘅楔位文章，仲未完成嘅。麻煩你幫手補充佢嘅內容。
鞭屍

鞭屍，係種侮辱死者嘅行為，將人哋條死屍掘出嚟，然後用條鞭去鞭。

春秋
根據史書記載，春秋時代楚國嘅伍子胥因為楚平王殺咗佢老竇同呀哥，所以就鞭楚平王條屍。

大清
清聖祖康熙二年，董二酉曾經參與莊廷鑨（莊子襄）嘅《明史》私修工作。案發嗰陣，已經瓜老櫬三年，死屍响棺材入便挖出嚟，肢解三十六嚿。佢嘅仔董與沂得嗰九歲，識寫詩作文，畀人誅殺。
韁繩

韁繩係一種馬具，用嚟指揮馬或者其他可以騎乘嘅動物。形狀好似條長繩，可以由皮革、尼龍、金屬或其他物料製成。
鞭冠鮟鱇科

鞭冠鮟鱇科（學名：Himantolophidae）係輻鰭魚綱鮟鱇目嘅其中一個科。
香港民族黨

香港民族黨（拼音：hoeng1 gong2 man4 zuk6 dong2，英文：Hong Kong National Party）係港獨派政黨，2016年3月28號創黨，創黨主席係策動香港理工大學退聯嘅學生陳浩天。立黨目標係「民族自強，香港獨立」，希望有朝一日可以建立一個獨立同自由嘅「香港共和國」。
成立之後，當時嘅律政司司長袁國強透過發言人批評香港民族黨嘅主張違反咗《香港基本法》第1條同第12條，可能構成刑事罪行，但係就無明確講到究竟會觸犯邊條刑事罪。
喺2018年7月17號，香港特區政府宣佈用香港法例第151章社團條例第8條，開始取締香港民族黨嘅程序，並喺延長咗申述期之後，喺2018年9月24號，刊憲禁止香港民族黨喺香港「運作或繼續運作」。

2016年捍衛民主 香港獨立集會
呢節要加長。

2017年毋忘沙士抗疫英雄集會
2017年6月23號夜晚，有團體喺香港公園太極園舉行「毋忘沙士抗疫英雄」集會，有唔少支持香港獨立嘅組織成員出席。出席者包括民族黨召集人陳浩天、被高等法院原訟庭同上訴庭剝奪立法會議席嘅梁頌恆、游蕙禎、北區水貨客關注組召集人梁金成等。喺當晚活動現場展示嘅宣傳品中，可以見到喺2003年香港發生嘅沙士疫情，係來自中國廣東、一個中國籍嘅大學教授帶入香港，活動主持人亦指責中華人民共和國同香港政府抗疫不力。一行人先喺抗疫英雄紀念碑前獻花，碑前放有「毋忘沙士，抗疫英雄」標語牌；佢哋其後再到奧林匹克廣場默哀三分鐘。
香港民族主義

香港民族主義（又叫做大香港主義，英文：Hongkongese Nationalism）係香港文化、歷史、地理、政治各層面，統合嘅社會思想。

理論
香港唔同各種文化族群，全部都構成咗内聚又分享共同記憶嘅香港人特殊身份認同，即係公民民族主義。主張香港民族可以同傾向種族民族主義嘅中華民族區別。
香港民族主義者主張建立香港自身嘅「國族」同自主意識，並認為民族認同係由每個香港居民嘅意志決定，即係香港唔同族群經過共同生活嘅意志形成命運共同體，就係「香港民族」。

中共劣政
1949年中共建國，伴隨而來係數以萬計由中國走難到香港嘅政治難民。1947年至1951年期間，香港人口由180萬增加到220萬。之後三十年，中國爆發逃港潮，大批中國居民偷渡到香港，香港人口以每十年一百萬增長。成因係中國共產黨領導造成饑荒、政治鬥爭黑暗醜惡，中國難民比無經歷過共產主義統治嘅人更討厭共產黨，當中好多人都有恐共、反共同厭共心態。加上香港1997年前資本主義大成功，相比中國，香港係一個更加先進同進步嘅地區，香港不屬於中國。

香港文化發展
香港文化推向國際之路，由1949年同1960年代初有兩次逃亡開始。當時，難民母語都係粵語，粵語文化香港同中國平行發展。1974年前，當時粵語流行音樂只係粵語電影附屬品，未能獨當一面。
自1970年代，香港戰後土生土長新生代日漸成長，粵語流行音樂開始萌芽。母語爲粵語嘅香港新一代藝術家成長，粵語被雅化，粵語電影同流行曲同時登上大雅之堂，成爲雅俗共賞嘅藝術品。自1974年，香港普及化粵語流行音樂由許冠傑開創。許將廣東話歌詞填入西方流行樂曲，歌詞貼近當時香港普羅市民生活，大受歡迎，七十年代早期萌生之本土意識，令粵語流行音樂普及。
港英時期，港英政府持續培植本土意識，以抵銷中國民族主義影響。1970至1980年代，香港本土意識逐漸壯大，以至八十年代初眾多民調顯示香港市民抗拒英國將香港主權移交畀中國。

香港人身份認同
香港人嘅自我認同自從主權移交中國之後每年同中國人認同拉大差距，根據數據可以睇到香港人有強烈嘅自身認同感。根據香港大學民意研究計畫2012年6月嘅民意調查發現，喺四揀一，認為自己係「香港人」（Hong Kong Citizen）嘅佔46%，認為自己係「中國嘅香港人」（Chinese Hong Kong Citizen）或「香港嘅中國人」（Hong Kong Chinese Citizen）有34%，自己係「中國人」（Chinese Citizen）只佔18%。無論係狹義定廣義上自稱係「香港人」嘅比率，都比狹義或廣義上自稱係「中國人」嘅比率高，大約有28至38個百分比嘅差距。年齡未到三十歲嘅被訪者，差距就有成60至72個百分比。

價值觀唔同政府
香港人有自己一套非官方嘅價值觀。香港多數同中國當局價值觀兩極化，範圍包含對人權、民主、自由、產權，甚至本土生成文化、環保同衛生方面有相反理解，中國政治法律至社會風氣都導至香港人對2047年香港前途問題生成疑慮。因此，有班人吹捧獨立，層面幾個有：香港同中共體制中獨立，香港同中國為兩個獨立政治個體，中國冇權統治香港。
香港民族陣綫

香港民族陣綫，簡稱港民陣，係一個喺2015年成立嘅港獨組織，主張香港人應該擁有聯合國《公民及政治權利國際公約》所賦予的權利，提出民族自決，從而實現香港獨立。
政黨口號為「脫支解殖，香港獨立！」及「光復香港，時代革命！」象徵顏色係赤色。
2018年9月，梁頌恆加入香港民族陣綫並擔任發言人。

政治信念
根據聯合國 《公民及政治權利國際盟約 第壹編第一條》，「所有民族都享有自決權，根據呢種權利，自由決定佢哋嘅政治地位，並自由謀求佢哋嘅經濟、社會同文化嘅發展。」
「香港，作為一個華洋雜處丶中西薈萃嘅地方，係英國殖民地時期，已經發展出佢獨特嘅文化同價值觀，加上近年對於中共殖民嘅仇恨同恐懼，客觀同主觀條件結合，本身已經具備成為一個民族嘅主要條件，係應該擁有民族自決嘅權利。然而，喺80年代嘅中英談判，香港人被隔絕於談判桌外，以砧上魚肉嘅身份被直送中共虎口，而香港人自決嘅權利亦因此淪喪。」
「當日香港淪陷之時我哋唔夠大，無力阻止。但今日眼見中共殖民日漸迫近，作為香港民族立身之本嘅語言文化日漸被中共消㓕，我哋決意要盡一切方法，捍衛香港民族之根本，並重奪失去嘅自決權利！」

港獨遊行被打壓
示威者喺灣仔軒尼詩道高舉香港獨立旗
「愛護香港力量」嘅成員喺軒尼詩道同利園山道交界舉起反對香港獨立嘅標語
2018年12月31號，即係2019年元旦遊行嘅前一日，組織嘅倉庫被爆門，點算後，發現損失雙位數字旗幟。香港民族陣綫發言人梁頌恆形容，喺廿四個鐘入面多個支持港獨嘅組織先後受到跟蹤滋擾，相信係有系統咁針對今日行動。遊行照常舉行，大約有百幾人參與，遊行隊伍下晝三點喺銅鑼灣東角道同民陣元旦遊行一齊起步，但喺下晝四點半抵達灣仔差人總部之後解散，無跟民陣去終點政府總部公民廣場。遊行期間港獨派人士鄭俠多次率領支持者叫口號，包括「脫共解殖」、「民族自決」、「莊敬自強」、「香港獨立」、「西藏獨立」、「打倒殖民政權」、「一國兩制是謊話」、「兩國才有兩制」、「香港唔獨、實變大陸。」等，又提及中共將新疆維吾爾人送入集中營虐待、中共違反中英聯合聲明，形容中共乃「全世界嘅敵人」。當遊行隊伍經過利園山道附近，港獨支持者被「愛護香港力量」嘅支持者辱罵「唔愛國」，質疑民陣「包庇港獨」。港獨支持者高呼「香港獨立」回應。

中國五毛去香港民族陣綫嘅facebook洗版
2019年7月22號，夜晚八點幾，香港民族陣綫嘅facebook被洗版，多數留言都重複，內容包括《基本法》第18條、「支持香港警察」、「感謝香港人」、「一個中國是共同願望、一國兩制是明確目標」等，亦有五毛留言貼上「中國」特色嘅「表情包」貼圖。多名留言嘅五毛畀人起底。後來，有網友將查到嘅資料攞去填寫從軍表格，「幫助」帝吧成員參軍，並且「志願」選填「艱苦地區部隊」，甚至將宗教欄位填為「伊斯蘭教」。中國「豆瓣討論區」上有疑似「苦主」嘅五毛表示，自己遭到「港獨人肉」且「被從軍」。該名苦主除咗話好多五毛嘅資料都被起底，更表示對於「被參軍」一事，「感覺真要報警了」。
香港民主民生協進會

香港民主民生協進會（英文：Hong Kong Association for Democracy and People's Livelihood），簡稱民協（ADPL），花名「竹筍黨」，1986年10月26號成立。佢哋本來係一個地區壓力團體，但係喺香港開始推行代議政制之後，開始出現政治社教化，組織漸漸銳變為政黨。
佢哋嘅使命係「促進民主、改善民生」，致力為中下階層市民爭取權益，喺泛民主派入面，屬溫和民主派。2021年修改會章，表明支持（北京當局未經諮詢、香港人同意而強行訂立，兼且引起泛民主派一致負評嘅）《香港國家安全法》。
民協而家有大約80名會員，旗下有6名區議員，主要集中九龍西一帶，特別係深水埗區，重成功主導深水埗區議會，被稱為「深水埗黨」。
第一任主席係陳立僑，而家嘅主席係黃大仙區議員廖成利，副主席係李庭豐，秘書長係黃虹銘。

區議員（2020-2023）
2020年至2023年，民協响3個區議會中，一共有19個議席，當中11名議員响2021年7月劈炮（包括何啟明、衛煥南、李炯、徐溢軒、楊彧、利瀚庭、江貴生、譚國僑、施德來、許錦成、楊智恆），重有2名議員（麥偉明、江鳳儀）退出民協，第六屆區議會任期結束嗰陣時嘅區議員包括：
2023年第7屆香港區議會選舉之前，周啟廉同埋郭偉誠原本有望參選，可惜佢哋最後攞唔夠三會成員嘅提名而棄選，結果泛民主派民選區議員清零，民協6名區議員响2023年12月31號任期結束。
香港民主女神像

香港民主女神像（英文：Lady Liberty Hong Kong）係2019年香港反修例運動一件藝術品，啟發自八九民運嗰陣嘅民主女神像，用反修例前線示威者嘅形象去製作。
香港民主女神像形象係位香港後生女，着住短袖T裇同長褲，孭住背囊，頭戴安全頭盔，面戴眼罩同豬嘴，右手揸住把遮，左手揸住支寫有「光復香港，時代革命」黑底白字旗。
香港民主女神像喺8月底製作咗個實物，高4.5米，喺香港中文大學校園同反濫捕抗威權集會會場展出過，10月13號製作團隊將佢搬到獅子山頂諗住長期豎立，但第二日已經畀人推冧破壞。
香港殯儀館

香港殯儀館（Hong Kong Funeral Home），俗稱香港大酒店，係香港第一間同埋香港島依家唯一嘅殯儀館，座落於鰂魚涌英皇道同渣華道交界。香港殯儀館喺1930年代初於灣仔道216號創立，初時係簡陋竹棚搭建，之後改建做石屎建築物。1950年被有「殯儀大王」之稱嘅蕭明收購，因政府要發展灣仔同埋舊館唔夠地方用，1966年9月5號喺鰂魚涌開咗間新館，而灣仔舊館就再經營多一年至1967年先至拆卸。香港殯儀館收費較高，但交通方便，而且唔少名人富豪都住喺港島區，所以成為城中名人富豪嘅喪禮首選。

簡介
香港殯儀館位於北角英皇道679號，鄰近北角模範邨、香港煙草有限公司、渣華道363號中華煤氣有限公司、港鐵鰂魚涌站、北角海逸酒店、北角分區警署等，全館共有20個大小異同嘅禮堂，其中位於一樓嘅「基恩堂」同「主澤堂」可以互相打通，唔少已故香港名人舉行佢哋嘅喪禮儀式都用呢兩個禮堂。

大件事
1977年10月20日凌晨1點半，4位青年闖入307室，用利刃指嚇在場人士，除咗尼姑之外，19位守靈人士都被布條綑綁，逐一搜掠，總共劫走咗15,600蚊港紙，同埋價值17,200蚊嘅飾物，之後逃去。呢單案件係繼1947年7月7日李璇殯儀館遇劫後，香港另外一單罕見嘅殯儀館劫案。而當時《大公報》誤稱呢單案件為「本港首宗殯儀館劫案」。
2020年5月3日上午，香港殯儀館一幅大約8米乘6米嘅巨型假天花板連鐵架，連埋吊燈，懷疑日久失修，突然跌咗落嚟，地上滿佈瓦礫，好彩當時無人經過，冇人受傷，事後殯儀館搵工人清理冧咗落嚟嘅假天花板，當晚地下靈堂嘅喪禮就如常舉行。

特色
全館大部分地面以綠色同白色紙皮石鋪成。
一樓嘅「基恩堂」、「主澤堂」同埋地下嘅「褔海堂」以及「壽山堂」嘅停屍間同館內其他地方可以唔經公眾地方互相連接。
守靈當晚使用二樓或以上樓層禮堂嘅話，大殮出殯當日大多會移師至一樓或地下嘅禮堂舉行。
香港民主派區議員辭職潮

香港民主派區議員辭職潮，又叫泛民主派區議員劈炮潮，係指因為《香港國安法》規定香港公職人員宣誓擁護《香港基本法》同效忠中華人民共和國香港特別行政區，導致區議員被要求宣誓，喺2021年7月初，已經有大量非建制派（泛民主派、香港本土派）區議員連環辭職嘅現象，最終有超過二百人劈炮唔撈。

起因
2019年第6屆香港區議會選舉，泛民主派食正香港修例風波條水，贏得大多數議席，改變咗以往由建制派佔多數嘅局面。
2020年全國人大常委會通過嘅《香港國安法》，要求香港公職人員宣誓擁護《香港基本法》同效忠中華人民共和國香港特別行政區。因為噉，2021年頭香港政府就推出咗《2021年公職（參選及任職）（雜項修訂）條例》，要求區議員都要宣誓，條例喺同年5月獲立法會通過同埋刊憲生效。
同年6月開始，政府係噉向傳媒放風話背後已經訂立咗「負面清單」，回溯返區議員任內嘅言行，只要有下面任何一種行為都會入名單：
參與同支援過2020年立法會選舉泛民主派35+初選
簽署過抗爭派嘅「墨落無悔」聲明
聯署過要求美國終止香港嘅「獨立關稅區」地位
喺區議員辦事處展示過「光復香港，時代革命」口號
入咗名單嘅就無得宣誓兼喪失議員資格。估計「負面清單」有成230個泛民主派區議員。
政府又放風話被取消議員資格就要追討返全數薪津，但宣誓前自行辭職嘅就唔追究。政府呢種做法，成功逼使好多泛民主派、香港本土派區議員因為驚被取消資格同被追討薪津，而急住喺7月舉行宣誓（其實係喺9月開始）之前劈炮，喺7月7號到7月21號嗰陣辭職嘅區議員人數達219人，佔區議會議席總數近四成半。
踏入9月，再有5名區議員（包括李予信、黃兆健、王頴思、陳諾恒、余浚寧）喺2021年香港區議員宣誓之前劈炮，呢段時間，捲入泛民主派區議員劈炮潮嘅區議員一共有224人，佔區議會議席總數超過四成半。
香港紅十字會輸血服務中心

香港紅十字會輸血服務中心（Hong Kong Red Cross Blood Transfusion Service）係香港九龍九龍城區一間公立醫療機構，而家由醫院管理局管理，係九龍中聯網其中一間醫療機構，總部地址係九龍京士柏京士柏道15號。

簡介
香港紅十字會輸血服務中心主要確保提供足夠、安全同優質嘅血液同血液成份，以供病人治療之用。血液係由香港一啲志願人士免費提供，嗰啲志願人士要係已經接受評估嘅健康人士。
服務嘅其中一項重任，就係鼓勵社會大眾定期捐血，而收集血液嘅途徑來自四個流動隊、七間固定捐血站同捐血巴士。血液收集之後，會進行嚴格嘅血型同傳染病篩選等測試，並同時為血液進行處理，製造成一系列的血液製品（紅血球、血小板、新鮮冰凍血漿同白血球）。呢啲血液同血液製品會送到公立同私家醫院，作為臨床輸血用途，幫助有需要嘅病人。
此外，服務重會管理香港紅十字會轄下嘅香港骨髓捐贈者資料庫，包括招募市民成為捐贈者，進行白血球組織型化驗，為同病人白血球組織型吻合嘅捐贈者安排造血幹細胞捐贈等相關服務。

醫院管理局直接管轄
1991年12月，香港紅十字會根據與醫院管理局簽定嘅協議，將收集同處理血液同血液成份工作嘅管理同監控，連埋相關嘅物業、設施同運作，轉交並指派俾醫院管理局負責，隸屬九龍中聯網。香港紅十字會無再參與輸血服務中心嘅日常運作，輸血服務中心嘅人員都係醫院管理局請同管理嘅。
香港紅十字會雅麗珊郡主學校

香港紅十字會雅麗珊郡主學校（英文：Hong Kong Red Cross Princess Alexandra School ）係香港一間肢體傷殘特殊學校，位於九龍觀塘復康徑8-9號。

學校設施
課室24個（包括1個流動課室），多媒體語言實驗室、電腦輔助教學室、家政室、綜合科學實驗室、視覺藝術室、圖書館暨玩具圖書館、物理治療室、職業治療室、視覺及感覺統合治療室、言語治療室、護理室、社工室、禮堂暨校園電視台、生活技能訓練屋、環保魚池、有機耕種園地、多用途小廣場。

小學
中國語文、英國語文、數學、常識、電腦、視覺藝術、普通話、音樂、體育、圖書課、生活技能。

中學
中國語文、英國語文、數學、經濟、資訊及通訊科技/電腦、中國歷史、歷史、企業會計與財務概論、通識教育/生活與社會、綜合科學、生物、科技與生活、視覺藝術、普通話、音樂、體育、早操、工作學習經歷、健康管理及社會關懷科。

輔導
中文、英文、數學、常識、生活技能、科學、科技與生活、體育、早操、視覺藝術、音樂、資訊及通訊科技、通識教育、綜合訓練、說話、圖書課、工作學習經歷。

宿舍設備
宿舍共分3個家舍。宿位共98個，其中78個為7日宿位（全宿）。
香港紅十字會甘迺迪中心

香港紅十字會甘迺迪中心（英文：Hong Kong Red Cross John F.Kennedy Centre）係香港一間肢體傷殘特殊學校，位於香港島大口環道15-17號。

學校設施
課室20間，校史室、無障礙學習教室、多感官跨媒體藝術教室、遠程教室、校園電視台、視覺藝術室、英語資源室、綜合科學實驗室、無障礙閱讀圖書館、資訊科技室、家政室、通識學習室、室內運動場、學生活動室、大腦皮層視覺區受損評估及訓練室、感覺統合治療區、多媒體學習中心、電腦室、護理室、社工室、職業治療室、物理治療室、水療室、言語治療室、輔助溝通工具評估及治療室、玩具圖書室、自然廊。

小學
中國語文、英國語文、數學、常識、電腦認知、專題研習、普通話、音樂、視覺藝術、體育、體能訓練、社適。

初中（中一至中三）
中國語文、英國語文、數學、綜合科學、普通電腦科、綜合人文/通識、中國歷史、普通話、科技與生活、音樂、視覺藝術、體育。

高中（中四至中六）
中國語文、英國語文、數學、綜合人文/通識、電腦與資訊科技、中國歷史、經濟、企業及會計與財務概論、科技與生活、視覺藝術、體育、音樂、生涯規劃課。

宿舍設備
宿舍設有大宿房、自理生雙人宿房、宿生康樂室、護理室、隔離護養室、飯堂、洗滌室同戶外休憩花園等。
香港經濟日報

《香港經濟日報》係香港中文報紙，1988年1月26號創刊，由香港經濟日報集團出版，屬於財經報紙，同佢對手《信報》嘅最大分別係佢會報埋社會新聞。
香港紅十字會醫院學校

香港紅十字會醫院學校（英文：Hong Kong Red Cross Hospital Schools）係香港紅十字會為因為患病或有特殊學習需要而接受醫院治療嘅學童提供適切嘅教育服務。

服務對象
香港紅十字會醫院學校主要為住院嘅學齡兒童提供教學服務，設有班級由小學一年級至中學六年級。病童留院第三日，就可註冊入學。學生可以喺課室上堂或病房裏面分組學習；至於唔可以落床嘅學童，教師就喺床邊授課。
學校接受患上唔同疾病、具有唔同弱能嘅兒童上堂。入住兒科病房或其他專科病房嘅學童一般患有哮喘、 肺炎、 肝炎、腸胃炎、腹絞痛、結核病、骨折或扭傷等。
精神科病房或日間醫院嘅學童多數係患有自閉症、讀寫困難、專注力不足同過動症、思覺失調、恐懼症、厭食症、精神分裂症、躁狂症、焦慮症或強迫症等。
此外，亦有腦癌、血癌或其他長期病患學童喺屋企休養期間，透過教育局嘅轉介接受家居教學服務。

課程
根據主流課程，以「同一課程架構」嘅理念施教，亦配合教育局課程改革政策為學生提供各學習領域校本課程，特別係重視生命教育。為照顧學生嘅學習多樣性，會根據個別需要作出課程調適。此外，亦為有情緒或行為問題，同埋智力、活動、感知能力有障礙等嘅病童，設計合適嘅輔導課程。

小一至小六
中文、英文、數學、常識、電腦、普通話、視覺藝術、德育及公民教育、音樂活動、閱讀。

中一至中六
中文、英文、數學、通識教育、綜合科學、生活與社會、中國歷史、電腦認知、普通話、視覺藝術、德育及公民教育、音樂活動、閱讀。

服務單位
香港紅十字會醫院學校有二十五個教學服務單位，分佈喺二十間公立醫院裏面：
另有一個家居教學服務單位。
香港紋章

香港紋章，俗又叫香港盾徽，係香港嘅紋章，係英國紋章院所發，改自香港官員設計。一九五九年一月廿一號頒佈使用，代表香港。佢使用之手法，由香港法例第三百一十五章所保護。此章一九九七年七月一號停用。
香港旗自此亦改附香港紋章，旗亦與紋章同時停用。

史
香港好早就有徽章，係英國皇室紋章下付一圖，講香港唐人與英人交易，俗名亞羣帶路圖。香港人，尤其係英商，一直唔滿意幅圖，認爲要整過，曾經有好幾個圖樣，寄去倫敦。但返來竟然同交易圖相近，而且質素奇差。所以香港並無使用。後尾改善繪功，香港最後都接納，但未爲時人滿意。
一九四一年十二月，日軍侵港，香港英人官員，統統拉去赤柱集中營。其間有一人，就構想香港紋章，由另一人繪出。此二人亦構想香港重光後郵票式樣。
一九四五年香港重光。個設計畀港督楊慕琦，港督認爲無必要，就丟低。去到上世紀，五十年代，舊事重提，今次交到去英國，由英國紋章院修改。
一九五九年一月廿一號，英女王伊利沙伯二世，頒布香港紋章。三月後，王夫菲臘親王，卽愛丁堡公爵，來港主持伊利沙伯醫院開幕禮，禮中親身交到香港手上。香港亦立法，防止人未有授權亂用，七月廿七號有法例代表香港。
一九九七年七月一號，香港主權移交到中華人民共和國，紋章停用。
香港經濟民生聯盟

香港經濟民生聯盟（英文：Business and Professionals Alliance for Hong Kong，簡稱經民聯），係香港建制派（商界親中陣營）政黨，2012年10月7號成立，創會成員包括時任立法會議員梁君彥、林健鋒、劉皇發、石禮謙、盧偉國、張華峰及梁美芬。
經民聯係第七屆香港立法會第二大黨，佔有9席，僅次於佔有19席嘅民建聯。
香港經濟貿易文化辦事處

香港經濟貿易文化辦事處，係香港政府部門，屬政制及內地事務局旗下，常駐臺北，負責同香港有關嘅經濟貿易文化事務，同埋一啲領事館職能。
香港經濟貿易辦事處 (內地)

香港經濟貿易辦事處 (內地)，係香港政府部門，屬政制及內地事務局旗下，常駐中國大陸一啲地方，負責同香港有關嘅經濟貿易事務。
醋酸

醋酸（CH₃COOH），又叫乙酸，係有機化合物，公認係食醋內酸味同刺激氣味嘅來源。
醋酸溶喺水嗰時得少量氫離子電離出，係部分電離嘅酸，即係弱酸，酸度係數4.75（25℃）。

氧化
可以氧化乙醇或乙醛生產醋酸。當中可以用重鉻酸鉀來做氧化劑。過程要回流加熱。
可以以醋杆菌屬嘅細菌氧化酒入面的乙醇，變成醋酸。通常係用蘋果酒同葡萄酒同麥芽、碎發ㄦㄦㄎㄘㄨㄑㄩㄘㄔ爾克族區才出場音樂藝術藝術藝術痾車子一餓唷則ˉㄛㄜㄗˊㄛㄠˊ奧哦

酸
乙酸係羧酸，有酸嘅通性，可以同金屬或者鹼反應；亦會同碳酸鹽或碳酸氫鹽反應出乙酸鹽、二氧化碳同水。

氧還
渠係羧酸，可以用硼氫化鈉或氫化鋁鋰做還原劑還原出乙醇。

酯化
渠可以酯化醇生成相應乙酸酯；例如乙酸同乙醇反應，用濃硫酸催化，加熱，可以出乙酸乙酯。
仲有，醋酸可以先同三氯化磷反應出乙醯氯，再同氨反應出乙酰胺。

有機合成
醋酸會同好多嘢反應，產生唔同化合物。好似乙酸乙酯、乙酸丁酯等咁，渠可以用做有機溶劑等。仲有，兩分子醋酸可以脫水生產乙酸酐，乙酸酐喺工業好重要，一般用去乙酰化。

食物
醋就有醋酸；可以用來調味，或者用去醃嘢。醋酸加落食物可以增加酸味。有種乙酸鹽叫乙酸鈉，係調味料，可以加入食物度。

溶劑
醋酸係有機溶劑，但渠有羧基，因此有極性。渠可以溶解好多化合物，亦可以用作重結晶嘅溶劑。
醍醐虎汰朗

醍醐虎汰朗，係日本嘅一個男藝人同埋演員。
醒了

《醒了》係中國藏族歌手韓紅喺2001年7月1號出嘅國語專輯。呢張專輯特色係大部分嘅歌唔係佢成日唱嘅西藏風格歌曲。
醋栗屬

醋栗屬（粵拼：cou3 leot6 suk6；學名：Ribes）係虎耳草目植物，亦係醋栗科下唯一嘅屬，有約莫150個品種，主要分佈喺北半球溫帶地區。
佢其中一啲果會叫做加侖子或加侖，繙自英文「Currant」，譬如黑加侖子、紅加侖子。
醉雞

醉雞係中國浙江一味餸，用紹興酒醃同煮雞肉而成，通常係冷盤上。
北話醉雞諧音墜機，講北話忌空中工作者一般唔食。
醉駕入刑

醉駕入刑係專指針對《中華人民共和國刑法修正案（八）》第22條嘅提議，內容係將醉酒駕駛機動車嘅行為列入《中華人民共和國刑法》處罰嘅範圍。

立法
2011年2月25號，第十一屆全國人民代表大會常務委員會第十九次會議通過《中華人民共和國刑法修正案（八）》，並喺當年5月1號起施行；修正案第22條提出要對醉酒駕駛機動車嘅行為去做拘役同罰金。
醋娘子

《醋娘子》（英文：Lady Sour），係香港無綫電視製作嘅古裝喜劇電視劇，由胡杏兒、吳卓羲、羅仲謙同岑麗香領銜主演，監製潘嘉德。呢套劇用醋坊做主題。
醋

醋係煮食用酸味調味料，通常有3到5%醋酸。
香港少年法庭

香港少年法庭係香港專門處理10至16歲少年犯嘅法庭。除咗殺人罪之外，如果犯案者係16歲以下嘅少年（而嗰單案件冇超過16歲人士同時被檢控嘅話），案件都會交由少年法庭審理。少年法庭亦有權對18歲或以下嘅青少年發出監管同保護令。（根據香港法例，未夠10歲嘅兒童唔能夠承擔刑事責任，所以唔會受審訊。）
香港主權移交之前，少年法庭叫做兒童法庭。

特別程序同規定
為咗保障少年被告嘅利益，少年法庭會有特別程序同規定：
除咗同案件有關嘅人士同記者之外，其他人都唔可以出席（如果法庭認為有需要嘅時候，可以拒絕記者出席）。
任何有關少年法庭（同有關上訴案件）嘅報導，都唔可以提及有關人士（包括被告或證人）嘅名、地址或就讀學校，唔可以透露任何足以導致佢哋身份被識別嘅資料，亦唔可以發表任何有關佢哋嘅圖片。
少年法庭有責任以淺白嘅語言向被告解釋控罪內容、確保被告明白控罪嘅性質。
法庭有權為咗被告嘅利益盤問證人，亦可以畀被告嘅父母或監護人向證人提出問題。（一般嚟講，普通法地區嘅法官好少會親自盤問證人）
為咗保障被告利益，法庭可以強制佢嘅父母或監護人出席，亦可以要求佢哋離開法庭。
作出判決之前，法庭一定要得到關於嗰個少年嘅一般行為、家庭環境、學校紀錄同病歷等資料。
未滿14歲嘅少年，唔可以判處監禁。年滿14歲但係未滿16歲嘅少年，如果有其他適當嘅處罰方法，唔應該被判處監禁。如果必須監禁，監禁嘅時候亦唔可以同成年囚犯接觸。
而18歲以下嘅青少年，除咗涉及謀殺/誤殺嘅案件之外，所有嘅案件都會交由少年法庭審理。
香港而家有五個少年法庭，分別設於東區裁判法院、九龍城裁判法院、西九龍裁判法院、粉嶺裁判法院同屯門裁判法院之內。
香港小姐再競選

《香港小姐再競選》（英文：Miss Hong Kong Pageant - The Comeback）係香港無綫電視選美節目，畀一班未能入圍三甲嘅選美佳麗（大部份係香港小姐佳麗）再次有選美嘅機會。初賽喺2022年10月29號禮拜六20:30-22:30喺翡翠台播出，由鄭衍峰、黃庭鋒、林正峰、周奕瑋做司儀。決賽就喺2022年11月19號禮拜六晚《萬千星輝賀台慶》節目入面進行。

花邊
呢次港姐再競選嘅三甲（何沛珈、李芷晴、陳懿德），全部都係中大校友。
香港小童群益會

香港小童群益會（英文：The Boys' and Girls' Clubs Association of Hong Kong，減筆BGCA），一般叫小童群益會，香港非牟利組織，主要照顧兒童同青少年。一九三六成立，初時照顧街童，二次大戰後重組。一九五一年七月廿七號正式登記為註冊團體，總會設喺灣仔駱克道三號，近軍器廠街。目前係香港兒童同青少年工作嘅非牟利組織之中，至具規模。
一般服務有兒童同青少年中心、圖書館，以及外展社工、駐校社工。西貢黃宜洲設有白普理營。

史
一九三六年創會，至今遍及香港各地，會根據當時當地，以及兒童同青少年情況，提供合時需要服務。二十世紀卅年代，香港好多失學街童，流連街上，無適當照顧。小童群益會幫助呢啲細路發掘潛能，培育佢哋成為對社會有貢獻嘅人。有基本嘅識字班、技能培訓、互動遊戲，以及運動，同埋物資援助，提升佢哋嘅知識同技能、發揮天賦同培養興趣，幫佢哋踏入社會。
隨住時間流逝同埋香港社會嘅急速變化，小童群益會不斷變革。
小童群益會關注跨代貧窮問題。除咗調動額外嘅資源支援低收入家庭嘅兒童，重向政府同政策制定嘅人，倡議更多審視長遠解決貧窮問題嘅政策同方案。同時，又不斷拓展服務，向有發展障礙或者有特殊學習需要嘅兒童提供援助，促進社會對兒童同青少年精神健康嘅認知，並向有需要嘅家庭提供一站式、跨專業嘅精神健康同心理輔導服務。

軼事
好耐之前，呢間嘢會有擂台同拳套等等，借畀細孥仔運動式公平隻揪，於是坊間就興嗌佢花名小童群揪會嘞。
香港展覽中心

香港展覽中心（Hong Kong Exhibition Centre）係香港一間冇咗嘅商業貿易同文化推廣展覽館。
香港展覽中心响灣仔北港灣道華潤大廈商場上一層，响1982年開張，初時叫做「中國出口商品陳列館」，由華潤集團嘅子公司中國廣告展覽有限公司經營場地出租。
香港展覽中心展覽大堂地面係人造大理石，地面可以承重每平方米1.5噸。
香港展覽中心喺2013年隨住華潤大廈拆樓而冇咗。
香港尖沙咀凱悅酒店

香港尖沙咀凱悅酒店（英文：Hyatt Regency Hong Kong, Tsim Sha Tsui）係香港一間酒店，2009年開張，喺尖沙嘴河內道18號名鑄入面3到24樓。
香港居留權

香港居留權 (英文：Right of abode in Hong Kong) 係一個人喺香港冇條件下住同埋做嘢嘅權利。任何有呢個權利嘅人就係屬於香港永久居民。外國國民亦可以申請居留權, 只要喺香港住夠7年就能夠攞到, 亦都會有喺香港嘅投票權。不過, 佢哋仍然唔能夠攞特區護照或者選香港立法會。如果要攞到呢啲權利, 就要通過中華人民共和國嘅入籍程序。
作爲一個特別行政區, 香港冇自己嘅國籍管控權, 全部都係跟中華人民共和國嘅法律。1997年前, 香港係英國殖民地, 所以都係跟英國國籍法。雖然香港、澳門、同中國大陸都名義上係屬於同一個國家, 不過由於一國兩制, 佢哋嘅入境政策係分開處理, 而居民嘅居住權亦都唔會互通。

權利同限制
睇埋：香港身份證同香港特別行政區護照
香港永久居民能夠唔受限制咁喺香港住同埋做嘢, 亦唔能夠俾政府驅逐出境, 不論係咩國籍。所有香港永久居民都需要攞香港身份證。  香港永久居民有權使用香港嘅社會福利, 亦都能夠喺香港嘅選舉度投票。  中國大陸國民如果攞到香港居留權, 除咗中華人民共和國護照之外, 亦都會有一份香港特區護照。
任何冇喺其他地方有居留權嘅人, 都可以喺香港參選香港立法會地區直選嘅選舉, 亦都可以做政府高層人員。 如果有其它國籍, 有少數仍然可以喺立法會嘅功能界別參選。
香港永久居民並唔自動喺中國大陸有居住同工作權利, 就算只係當去旅行, 都需要先有港澳居民來往內地通行證。 如果想喺大陸做嘢或者長住, 就需要申請港澳臺居民居住證。 呢個政策對於來往香港同澳門之間嘅人都一樣適用。
香港島

香港島，簡稱港島，係香港境內主要嘅島，亦係香港第二大島，面積78平方千米，係現時香港嘅政治經濟中心。
島南嘅赤柱係香港開埠前嘅政治中心，後尾因為啲鬼佬唔習慣定居起又潮濕又大風嘅海岸，同埋嗰時赤柱一帶啱啱有場疫病，食水有少少污糟唔夠太多人用，土地又少，當地唔鍾意鬼佬風俗嘅華人又多。後尾改設島北域多利城（又叫做女皇城或維多利亞城，英文名Victoria City）為英國殖民香港最早發展嘅地方，一直係香港嘅商業同政治中心。嚟香港嘅英國人同移居香港嘅華人，最初就係住響呢個城。香港島同九龍半島之間隔住個維多利亞港，個港係以前進出香港嘅貿易船隻停泊嘅港口。
島上面最高嘅山係太平山，海拔554米。

行政
香港島喺香港嘅位置（紅色部份）
香港島嘅行政分區有：
中西區
東區
南區（包括鴨脷洲）
灣仔區
註：香港島唔屬於離島區。

歷史
香港島嘅舂坎角發現過五、六千年前嘅陶器呀咁，鋼線灣同埋黃竹坑都出土過唐朝嘅文物。海底隧道入口（以前嘅奇力島，又叫做燈籠洲）出土過裝有隋朝去到元朝嘅銅錢。
秦征百越之後，香港島同埋香港其他部份開始成為中國領土。
第一次鴉片戰爭期間嘅1841年1月20號，英國嘅中國商務代表（未獲清廷承認）兼皇家海軍軍官查理義律（Charles Elliot）最先佔領香港島。清朝打輸咗之後，1842年簽訂《南京條約》割讓香港島畀英國。

地理
香港島係香港第二大島，排喺大嶼山之後。香港島面積約佔全香港面積嘅7%，同九龍半島隔維多利亞港相望。

人口
2000年，香港島嘅人口有1,367,900人，約佔全香港人口嘅19%。人口密度每平方公里18,000，高過整體密度（7,000/km²）；加上九龍嘅人口共佔全港人口嘅47%。

地面交通
山頂纜車係香港最長歷史嘅公共鐵路，來往爐峯峽、半山區同中環。
香港電車行港島北岸，來往堅尼地城至筲箕灣，以及服務跑馬地。
連接香港島同鴨脷洲嘅鴨脷洲大橋喺1980年落成。
香港島西端同南部未有鐵路服務嘅範圍主要係靠巴士同小巴服務。

地底交通
港鐵港島綫行港島北岸，來往堅尼地城至柴灣，1985年起分段通車。南港島綫東段來往金鐘至海怡半島，2016年底通車。南港島綫西段同北港島綫就重建議緊。

對外交通
家陣有3條海底隧道（東區海底隧道、紅磡海底隧道同西區海底隧道）、3條港鐵路線（東涌綫、荃灣綫同將軍澳綫）同機場快綫連接香港島同九龍半島同新界。第4條過海鐵路沙田至中環綫而家仲起緊。
島內亦設有渡輪碼頭，有定時嘅航班來往九龍（包括尖沙咀、紅磡、九龍城、觀塘等等）同離島（包括馬灣、愉景灣、梅窩、坪洲、長洲同南丫島）。
高橋惠留

高橋惠留 ，係日本嘅一個女藝人同埋配音員。
高橋昌大

高橋昌大（1985年5月31號—）係日本足球員，司職前鋒，效力過水戶蜀葵。
高橋悠馬

高橋悠馬（1990年4月25號—）係日本足球員，司職中場，效力過盛岡仙鶴。
高橋彩子

高橋彩子（1976年4月11號—）係日本足球員，踢中場，曾經喺2005年為日本女子足球代表隊出場2次。
高橋文哉

高橋文哉（2001年3月12號—）係日本嘅一個男演員同埋模特兒。最多人知嘅佢係幪面超人ZERO-ONE男主角。
高橋峻希

高橋峻希（1990年5月4號—）係日本足球員，司職後衞，效力神戶勝利船。
高橋廣樹

高橋廣樹（粵拼：gou1 kiu4 gwong2 syu6，1974年9月7號—）係日本一個男配音員、歌手同演員。

配音作品一覽
呢個表唔完整，歡迎加料。
高橋拓也

高橋拓也（1989年6月30號—）係日本足球員，司職守門員，效力北九州向日葵。
高橋宏幸

高橋宏幸（1983年5月6號—）係日本足球員，司職中場，效力過東京綠茵。
高橋孝治

高橋孝治 ，係日本嘅一個男配音員。

配音作品一覽
呢個表唔完整，歡迎加料。
養蜂

養蜂（英文：beekeeping）係農業嘅一種，專門去養住啲蜜蜂，主要出產蜜糖，亦出產埋蜂蠟、蜂膠、花粉同蜂王漿。

概論
睇埋：蜜蜂
專業嘅養蜂人對社會有各種貢獻：佢哋對農業嚟講相當緊要，養蜂人會用特製嘅盒將佢哋養嘅蜜蜂運去唔同嘅農地嗰度，跟手放啲蜜蜂出嚟，去幫啲農作物傳花粉，等農作物繁殖得更加茂盛－對農夫嚟講，噉做幫到佢哋手增加農作物嘅產量，所以農夫會俾錢請養蜂人做呢樣工作；另一方面，養蜂人又會生產各種嘅蜜蜂產品－蜜糖、蜂蠟、花粉、同蜂王漿等等都係相當受歡迎嘅產品，好似係蜜糖就可以攞嚟整好多美食。
蜜蜂同養蜂人之間有一種互惠互利嘅關係：蜜蜂整蜜糖嘅能力好勁，整出嚟嘅蜜糖多到佢哋自己食唔嗮，所以養蜂人攞啲蜜蜂食唔嗮嘅蜜糖去賣賺錢，而養蜂人就會負責幫手保護啲蜜蜂，等啲蜜蜂唔使憂俾雀鳥或者寄生蟲侵害。

歷史
養蜜蜂－係一種古老嘅行業，喺古埃及時期經已有人做緊。廿一世紀養蜂人養嘅多數係東方蜜蜂或者西方蜜蜂（因為呢兩種蜜蜂比較馴），而養邊種視地區而定，例如日本嘅養蜂人就比較興養日式嘅東方蜜蜂（Apis cerana japonica）。
餐

餐係指為填飽肚而食嘢嘅時間，分早餐、午餐、晚餐等。
「開始食一餐」嘅動作就係開餐。
養生銀髮宅

《養生銀髮宅》（Staying Healthy）係香港電視娛樂製作嘅長者資訊節目，由戚黛黛主持，2020年12月19號到2021年5月1號禮拜六08:00-08:30喺ViuTV播。每集節目都會介紹各種長者養生「秘方」。
養老

養老係日本元正天皇嘅一個年號，相當於公元717年到724年，前後總共8年。
養瘦

《養瘦》係臺灣歌手蔡依林所寫嘅第四本書，呢本書響2011年7月12號開始由推守文化發行，而且喺臺灣賣出咗12萬本。
養蠶

養蠶係畜牧嘅分支，通過養殖蠶去攞蠶蛹去抽絲。皆因蠶食桑葉，養蠶嘅人好多時會種埋桑，合稱蠶桑。
養魚

養魚（粵拼：joeng5 jyu4*2）係種水族飼養活動，廣義上就係「飼育魚類」，可以指養啲魚來做景，或者養喺空間中嘅裝置，作爲一種景觀。一般特點係養來造景嘅魚相比各類只係用來食肉嘅魚，通常個樣明顯靚好多，有觀賞價值。
養魚又有意思指古代中國傳落嘅養殖法，養啲傳統嘅、合理嘅魚（主要係淡水魚）。呢個養魚有個機制稱做「施肥混養」，喺而家嘅中華人民共和國仲有呢樣嘢，同養蠶業、稻作等農業兼營。

起源
養魚嘅歷史，喺殷商（前1600年左右～前1046年）遺蹟發掘嘅甲骨文字有記錄，可以追溯到紀元前1150年前（約3000年），當初係同養蠶兼營，蠶嘅蛹係唔要嘅，所以做飼料，餵畀鯉魚，做單養。呢個養殖技術作爲產業導入，可能係來自春秋戰國時代入仕越王勾踐嘅政治人范蠡，佢著有《養魚經》，係世界最古老嘅有關魚類養殖嘅著書。
池中嘅金魚同錦鯉
養觀賞魚嘅趣味亦自古時就有，比如金魚一開始就養喺中國宋朝嘅宮廷，之後喺民衆中普遍流行。啲西方國家亦研究、飼育各類淡水觀賞魚，如神仙魚（英文：Pterophyllum）、五彩神仙魚（七彩神仙魚（英文：Discus (fish)））、各類屬鮭脂鯉科（英文：Alestidae）嘅魚等等。之後呢啲品種嘅魚流入各國，喺人造環境中飼育發展，成功以繁殖形式生產。
而家水族館養嘅各類觀賞魚基本都唔係出處自一國，而係大多來自地球各處，透過入口渠道傳開。比如暹羅鬥魚源自泰國，七彩神仙魚嘅原鄉係喺南美啲淡水河，又或者各類龍魚，如金龍魚產自東南亞，銀龍魚產自巴西嘅雨林區域嘅河，而金魚產自中國，有啲金魚如長尾金魚、凸眼金魚都係經過人工篩選而畀人培育造出。

唐代嘅改良
到咗唐朝時代，個皇帝李淵佢嘅姓「李」同「鯉」係同音，所以「對鯉魚嘅冒瀆就係對皇帝嘅冒瀆」，鯉魚嘅養殖、捕獲、買賣、食等一律禁止。捕撈鯉魚者罰罪打三十仗，食嘅人則判死刑，係好嚴厲嘅禁令。
因爲呢個禁令，民衆要搵替代鯉魚嘅食用魚，注意到青鯇、鯇魚、大頭魚、白鰱（呢啲都係中國原產嘅鯉科野生種）。摸熟咗佢哋嘅特性後，培育單養嘅鯉魚，應用啲祕訣去改良，確立咗合理嘅方法，喺同一環境中同時飼育呢四種淡水魚。改良過之後，呢啲養魚技術廣泛流傳到各地，作爲取代鯉魚嘅食用魚，上述四種魚畀各階層接受。呢啲淡水魚係「四種最一般嘅魚」，所以稱做「四大家魚」。
另外，唐朝時代有喺草魚、青魚、黑鰱、白鰱之上加埋鯉魚做「五大家魚」，由於上述理由而禁止捕獲、烹煮鯉魚，所以將佢排除出外，做「四大家魚」。
鯉魚
草魚（鯇魚）
青魚（青鯇）
白鰱
黑鰱（大頭魚）

養魚機制
養魚首先要將上述四種「四大家魚」嘅魚種（魚仔），放養入有可能成育嘅環境（池沼河川等生態系統）。放養後，唔會畀啲魚直接攝取嘅飼料，但會用收穫得嘅植物同屎尿畀佢（撒啲屎尿入池沼度，會生養起浮游生物；魚苗放養會同稻作兼業，呢樣會因環境、地域而異）。喺呢個環境中，因爲唔同魚嘅食性同食物鏈嘅結果，會如下噉展開：
草魚喜好植物，會攝取水草同水邊植物。
草魚嘅排泄物會由淡水卷貝類嘅田螺等來食。
青魚會以田螺等底棲生物爲食。
加埋啲食淨嘅嘢，以屎尿爲肥料，誘使浮游植物繁殖。
呢啲浮游植物又再誘使浮游動物繁殖。
白鰱食浮游植物，黑鰱食浮游動物。

養觀賞魚嘅風潮
霓虹脂鯉係流行嘅淡水寵物
由於觀賞魚喺好多國家普遍流行，幾多家庭會養觀賞魚來裝飾。由於噉，形成咗各類養殖場來生產觀賞魚，之外仲有幾多養魚俱樂部成立，啲俱樂部嘅成員都係啲好鍾意養魚嘅人，佢哋睇呢啲係人生中嘅清雅樂趣，加入俱樂部，可以交換見識，又可以買賣或者交換啲貴價魚。
魚板

魚板，日文叫蒲鉾，係日本用魚肉整成魚漿後再加工整嘅嘢食，由於加工過程會落食用色素，所以色水唔會完全白雪雪。
魚樂無窮

《魚樂無窮》（粵讀：jyu⁴ lok⁶ mou⁴ kung⁴，英文：TeleFishion）係香港亞洲電視嘅一個節目。

播放
節目原先係冇中文名嘅，只有Fishcam呢個英文稱呼。1993年開始，亞洲電視用佢嚟做代替凌晨時段收台後所播放嘅測色版畫面嘅一個楔位節目，並將其命名為「魚樂無窮」（TeleFishion）。後來電視發展到大部份時間都係全天候廿四小時播放，所以魚樂無窮就因此停播。
亞視喺2012年2月再次復播魚樂無窮，但係只維持咗好短時間，最終不了了之。

好評
有觀眾認為該節目取代咗以往夜晚收台嘅測色板加消音音效令感覺不安，係好事。

劣評
有觀眾因為對於電視台楔位嘅情況不滿，直言「睇住啲魚游半粒鐘」、「直播魚缸﻿ LoL」。亦有觀眾因亞視節目質素下降，用「魚樂無窮係亞視最好睇嘅節目」等評論來諷刺其節目。
魚樂無限

《魚樂無限》（英文：Fish Fun Unlimited）係香港有線寬頻開電視製作嘅楔位節目，形式同1990年代香港亞洲電視嘅《魚樂無窮》差唔多，都係影住個魚缸，而呢個節目入面嘅魚缸係嚟自香港海洋公園。節目由2024年8月26號深夜（27號凌晨）開始，每日03:00-06:00，喺HOY TV播，唔提供網上重溫。
魚椒鹽

魚椒鹽（粵拼：jyu4 ziu1 jim4；1989年3月15號—；本名余昭源），係中國音樂製作人、男歌手。佢喺廈門大學畢業。
魚手指

魚手指係種常見嘅快餐嘢食，將魚柳整成一條條，面頭上麵包糠，攞去油炸，食嗰陣點他他醬或者檸檬汁。
魚扒

魚扒係種魚肉切法，通常都係將條魚身打橫切開一碌碌，橢圓厚身，中間嘅骨有時會留有時會整走。
常見嘅魚扒包括三文魚、吞拿魚、鱈魚、劍魚。
魚氏

魚（粵拼：jyu4）係唐人姓氏，喺《百家姓》裏頭排第335位。

名人
呢篇魚氏係同姓氏有關嘅楔位文章，重未寫完嘅。麻煩你幫手充實佢。
魚批

魚批係個傳統嘅英國菜，通常用白色嘅魚肉同埋車打芝士醬整出來。如果係做點心嘅就會同薯蓉一齊放入個批到。
睇星星批，魚頭一定要露出來
亨利一世嗰陣就已經有呢種食法。包括睇星星批（Stargazy pie）同Shepherd's批都好出名。不過因爲睇星星批一定要將魚頭都露出來使啲油喺煮嘅過程中流翻入個批到，整到個批嘅樣睇起身好衰，呢道菜成日畀人笑。
魚柳

魚柳係種魚肉切法，通常都係將條魚去頭尾之後打側破開兩邊，抽起中間係骨，就變成兩塊魚柳。
常見嘅魚柳包括龍脷、鯰魚、青衣魚。
鶴健士

鶴健士（英文：Brian Charles Keith Hawkins）係前香港華民政務司（民政事務局前身），1945年到1946年同1955年到1957年兩次在任。佢除咗華民政務司之外，亦做過勞工事務主任（勞工處前身）。
鶯歌區

鶯歌區（粵拼：ang1 go1 keoi1）係台灣新北市嘅一個市轄區。
鶯谷站

鶯谷站（粵拼：ang1 guk1 zaam6，日文：鶯谷駅）係喺日本東京都台東區嘅一個火車站。
鶯桃福德站

鶯桃福德站係新北捷運三鶯線嘅一個興建緊嘅車站。
鶲

鶲，學名鶲科（Muscicapidae），係鳥綱雀形目嘅其中一個科，下面有51個屬324個物種，分佈喺舊世界（亞歐非）地區。
鶴佬話

鶴佬話，或叫學佬話、海豐話，係廣東汕尾海豐、陸豐嗰頭講嘅一種閩南話。
鶴之洲

鶴之洲（粵拼：hok6 zi1 zau1）係中國廣東廣州嘅地名兼江心島，喺增城增江街道近增江邊東邊。呢個島係因為自古以嚟屬一大班鶴過嚟栖息翔聚嘅地方而改成噉嘅名。